
REZUMAT 


Studiul de față reprezintă o analiză succintă a Parafrazei lui Liszt pe motive/teme din 
secțiunea Miserere a operei Trubadurul de Verdi. Parafraza — gen instrumental mai putin 
cunoscut și abordat azi în repertoriile pianiștilor de concert — a cunoscut o spectaculoasă 
înflorire în secolul al XIX-lea. Termenul în sine, desi există sub diverse acceptiuni cvasi- 
similare încă din Baroc, se leagă invariabil de numele lui Liszt, a cărui predilecție pentru 
improvizații de mare virtuozitate pe teme celebre din epocă, în special inspirate din opere, 
este un fapt cunoscut. Fenomenul „citărilor” muzicale era frecvent întâlnit: transcriptiile, 
reductiile pentru pian, parafrazele reprezentau repertoriul preferat al serilor muzicale din 
saloanele aristocratice ale vremii. Citatul muzical este preluat ad litteram sau nu, uneori în 
forme aluzive, libere, tipic romantice, metamorfozat apoi în dezvoltări figurative dense, 
de mare expresivitate, bogăţie si — mai ales — dificultate tehnică uluitoare. Este prezentă 
implicit abordarea comparativă a diferenţelor si similitudinilor de scriitură, formă, 
dramaturgie muzicală, timbralitate a celor două discursuri muzicale: originalul verdian și 
parafraza pentru pian a lui Liszt, precum și relația intrinsecă vocalitate-instrumentalitate. 


Cuvinte-cheie: parafrază, virtuozitate pianisticà, dezvoltări tematice figurative, 
vocalitate/instrumentalitate, citat muzical, operă, Liszt, Verdi 

Introducere 


O inexplicabilă, tainică unduire a timpului i-a adus pe Verdi si Liszt 
în anul 2011, în aceeași efigie stilistică, artistică, comemorativ-cronologicá: 
se împlineau 200 de ani de la naşterea lui Franz Liszt (1811-1876), respectiv 
110 de la moartea lui Giuseppe Verdi (1813-1901). 

Capodoperele acestor compozitori se configureazá pe două 
importante, definitorii genuri: operă, respectiv creația pentru pian. 
Oricine spune Verdi, spune implicit „operă”. Oricine vorbeste/aude/citeste 
despre Liszt face în mod reflex o analogie, în primul rând, cu pianul, 
respectiv pianistica de mare virtuozitate. 

Ideea de a asocia numele, dar mai ales creaţia celor doi compozitori 
în interferența aceluiași „subiect” muzical mi s-a părut interesantă, 
iar pretextul acestui eseu îl reprezintă Parafraza pentru pian de Liszt pe 
teme din opera Il Trovatore de Verdi. 


Delimitàri terminologice 


Existà în terminologia de specialitate, dar mai ales în limbajul 
curent, o serie de noțiuni aparent sinonimice, dar de fapt, diferite si a căror 
delimitare semantică este destul de greu de sesizat la prima vedere: 
fantezie, parafrază, parodie, reminiscente, variatiuni etc. 

Parafraza este un procedeu stilistic prin care sunt preluate 
ad litteram (parţial sau integral), teme, motive celebre, deturnând discursul 
muzical original într-o demonstraţie de extremă virtuozitate interpretativă, 
având deseori profil improvizatoric, cu posibile modificări de armonie, 
ritm, tempo etc. 

Etimologia cuvântului este din limba greacă: para = pe lângă, 
phrasis = frază, cuvânt, discurs. Dicţionarul de termeni muzicali [1] defineşte 
parafraza astfel : 


Parafraza = gr. paraphrasis, descriere. Lucrare muzicală bazată pe teme 
cunoscute (de obicei aparținând altui compozitor decât autorul P.) cu 
pasaje de pură virtuozitate (de ex. P. de concert). În creaţia lui Liszt şi 
a contemporanilor săi, parafrazele erau improvizații de concert pe 
teme din opere la modă (Rossini, Weber, Wagner, Verdi, Gounod, 
Meyerbeer, Auber etc.). 

În secolul al XIX-lea, parafraza de concert era denumită uneori 
réminiscences sau fantesie®. Alti termeni, aparținând categoriei semantice 
generale a parafrazei sunt: reverie, fleur mélodique sur... , souvenirs de..., 
illustration sur... , bouquet de mélodies, choix de melodies etc. Termenii sunt 
cvasi-sinonimi, semnificând aceeași idee de formă liberă, de improvizație, 
dar cu grade diferite de dificultate tehnic pianistică, de complexitate a 
dezvoltării muzicale. 

O altă acceptiune a termenului parafrază aparţine secolelor al XV-lea 
si al XVI-lea şi presupunea o temă preexistentă — de regulă, pentru voce — 
utilizată într-o compoziţie polifonică (imnuri, secvenţe, antifoane, mise). 
Iniţial, melodia împrumutată era consacrată exclusiv tenorului (ex. misa lui 
Du Fay Ave regina caelorum). Mai târziu, spre sfârşitul secolului al XVI-lea, 
în misa Pange lingua de Josquin sau în misele lui Palestrina inspirate din 
imnuri, melodia parafrazată trece de la o voce la alta într-o textură 
imitativă. 


e Transcriptie = aranjament muzical pentru alt/ alte instrumente 
decât cele pentru care a fost scrisă lucrarea originală. 

e Transpozitie = procedeu de scriere/ interpretare în altă tonalitate a 
aceluiaşi material muzical. 

e  Transcriere = 1. același material muzical în altă cheie 2. echivalarea 
rescrierea/ dictarea unor notații muzicale vechi (bizantină, 
gregoriană, orientală) cu notația europeană contemporană; 
3. notarea „după auz” sau după o înregistrare sonoră prealabilă a 
unor muzici orale (pop.) 

e  Reducţie = lucrare simfonică, vocal-simfonică regândită pentru un 
ansamblu mai restrâns, cel mai frecvent pentru pian / pian la 
4 mâini. 

e  Pastișă = imitație servilá a unui stil 

e  Plagiat= copiere ad litteram. 


5 În secolele al XV-lea şi al XVII-lea, fantezia — gen instrumental de factură predominant polifonicà 
(apropiat de ricercar, canzona, toccata) atinge apogeul în creaţia lui Bach şi Buxtehude 
(ex. Choralfantasien precum şi frecventa asociere Fantezie-Fugă). Pentru secolul al XVIII-lea sunt 
celebre Fantezia în do minor pentru pian de Mozart, Fantezia pentru pian, cor şi orchestră si cele două 
sonate pentru pian subintitulate ,quasi una fantasia” op. 27/1, op. 27/ 2 de Beethoven. Secolul al 
XIX-lea: Fantezia pentru pian în fa minor și Fantesie-Impromptu op. 66 de Chopin, Fantezia Călătorul de 
Schubert, inspirată de propriul lied cu acelaşi nume ş.a. 

Secolul al XIX-lea a fost secolul expansiunii sufletului și expresiei 
romantice, în toate formele si genurile artelor: literatură (roman, teatru, 
poezie), muzică, arte plastice, dans. 

Franz Liszt a compus numeroase transcriptii pentru pian (lieduri de 
Mendelssohn, Schubert etc.), reductii (v. simfoniile lui Beethoven, pe care le 
cânta în concerte) si parafraze. Parafraza, în mod special, îi dădea 
posibilitatea etalárii strálucitei si inegalabilei sale virtuozitáti pianistice. 
A compus numeroase parafraze dupá teme celebre: cvartetul din Rigoletto — 
Bella figlia dell'amore..., Miserere din Il Trovatore, Grande Paraphrase de la 
Marche de Donizetti, duetul Là ci darem la mano din Don Giovanni de Mozart — 
acestea fiind cele mai cunoscute — de asemenea parafraze după lieduri de 
Schubert, Mendelssohn ș.a. 

Brahms, care nu era un admirator declarat al lui Liszt, remarca, 
în 1889: „Oricine vrea să știe cu adevărat ce a scris Liszt pentru pian, 
trebuie sa-i studieze fanteziile pe teme din opere. Ele reprezintă clasicismul 
tehnicii pianistice” [9]. 

Liszt a iniţiat ideea si termenul de „recital”. A fost un mare 
admirator al lui Beethoven şi Berlioz, avea în repertoriu peste 80 de piese 
pentru pian dintre care 50 le cânta pe de rost. Ca artist virtuoz, nu a fost 
totuși un caz singular în epoca lui. Mari interpreţi au strălucit pe scenele 


56 Franz Liszt (1811-1886) şi-a afirmat de timpuriu talentul muzical, iar părinţii i-au asigurat o serioasă 
educaţie artistică. Prima apariţie publică a avut-o la opt ani, iar începând cu anul 1820 „copilul 
minune” încânta publicul sălilor de concerte din Viena şi Paris. La vârsta de nouă ani, Liszt a luat 
lecţii de pian la Viena cu Carl Czerny, cel care i-a dezvoltat înclinația spre virtuozitate, asigurându-i o 
bază tehnică solidă. La 20 de ani, Liszt cucerise saloanele aristocrate pariziene. Succesul i-a deschis 
drumuri atât în plan profesional, cât şi personal, spre inimile frumoaselor doamne. La una dintre 
seratele muzicale a cunoscut-o pe contesa Marie d'Agoult, care şi-a părăsit soţul pentru a-şi petrece 
viaţa alături de el în Elveţia şi apoi în Italia. Împreună cu Marie d'Agoult, compozitorul a avut trei 
copii. Fiica sa Cosima avea să devină soţia lui Richard Wagner. În 1847, după un concert susținut la 
Kiev, faimosul pianist s-a împrietenit cu prinţesa catolică Carolyne de Sayn-Wittgenstein. Împreună 
cu aceasta s-a mutat în 1848 la Weimar. Întrucât legislaţia vremii nu permitea divorţul, legătura 
sentimentală cu aceasta nu a fost pecetluită prin căsătorie. Convietuirea acestora a fost acceptată cu 
reținere de Curtea de la Weimar. Pe lângă prodigioasa activitate concertistică, dirijorală şi laborioasa 
activitate componistică, Liszt s-a remarcat si pe plan pedagogic, dând lecţii de compoziţie si 
interpretare tinerilor ambitiosi, talentaţi. În decembrie 1859, compozitorul şi-a pierdut fiul, Daniel, 
iar în septembrie 1862 a încetat din viaţă şi fiica sa, Blandine. Tristeţea imensă l-a determinat pe Liszt 
să aleagă o viaţă solitară, la mănăstirea Madonna del Rosario, situată în apropiere de Roma. În anul 
1869, compozitorul a fost invitat la Weimar să ofere cursuri de măiestrie pianistică, iar doi ani mai 
târziu o propunere similară a venit şi din Budapesta, de la Academia Ungară de Muzică. Artistul s-a 
stins din viaţă pe 31 iulie 1886, la vârsta de 74 de ani, în timp ce se afla la Festivalul de la Bayreuth, 
organizat de fiica sa, Cosima Wagner. 

sălilor de concerte, ale teatrelor și în saloanele aristocratice ale vremii: 
Clara Schumann, Paganini, Chopin, Thalberg, Cramer, soprana Adelina 
Patti ș.a. 

Parafraza care constituie obiectul acestui studiu este inspirată de 
secțiunea Miserere din actul IV al operei Il Trovatore de Verdi, subintitulat 
Il Supplizio”. A fost compusă la Erschienen, în 1860 (catalog Searle 433). 


Giuseppe Verdi, Miserere (Actul IV) din opera Il Trovatore 


Scena începe cu un cor a cappella (tenor/bas), în mezza voce. 
Tonalitatea este la bemol minor, iar indicatia de tempo: Andante assai 
sostenuto. Ritmul dublu punctat sugerează un marş funebru. La campana dei 
morti (sunetul mi bemol, octava mică) apare din două în două măsuri, ca o 
aluzie subtilă a iminentei morții eroului. Armoniile sunt simple, clare, în 
sfera tonal-functionalului clasic. Corul are o scriitură simplă, omofonă, 
întreaga atmosferă sonoră este extrem de sumbră, sobră. 

Textul rugăciunii: Miserere d'un alma giă vicina alla partenza che non ha 
ritorno; miserere di lei, bonta divina; preda non sia dell'infernal soggiorno.” 


57 Subiectul, în rezumat, al acestei scene este următorul: Manrico este închis, împreună cu Azucena, cea 
pe care o credea mama lui, într-un turn al condamnaților la moarte. Fusese învins într-o luptă cu 
crudul Conte de Luna, fratele său şi rival în dragoste. Leonora se află lângă zidurile turnului, 
încercând să-l salveze, cu preţul onoarei şi al vieţii în cele din urmă (v. duetul Leonora - Contele). 
În această scenă apare un singur personaj, Leonora, dar sunt prezente vocea lui Manrico şi vocea 
Destinului, corul. Scena este extrem de dramatică, sobră, impresionantă prin forţa şi simplitatea 
mijloacelor muzical-dramatice. 

58 It. = „Ai milă de un suflet care se apropie de plecarea cea fără de întoarcere; ai milă de el, 
Graţie divină, să nu ajungă victimă în sălaşul de veci al Infernului” (trad. pers.). 

Exemplul 1: Giuseppe Verdi, Il Trovatore, actul IV, Miserere, m. 1-5 


Andante assai sostenuto (d = 54) 

Vocea Leonorei (soprană) preia acelaşi ritm punctat, tensionat, 
sumbru al corului, într-o primă intervenţie solistică: Qual suon, quelle preci 
solenni, funeste empiron quest'aere di cupo terror... 


Exemplul 2: Giuseppe Verdi, Il Trovatore, actul IV, Miserere, m. 10-13 

59 It. = „Acel sunet, acele rugăciuni solemne, funeste umplu aerul nopţii de o teroare cumplită 
(trad. pers.) 

L. (é = z= AH ră = = == ri => 


ne - ste empi-ron que st'a - e-re dicu-poter ror! 


Pianoforte 


ao 5 Di Di 5 5 Ng 

‘335 3313353 $ e see i sii iii 
a N 

SE = eee ae aa E 


FE EEE LET ECE 


Este impresionantă această primă suprapunere tematică: plânsul, 
frământarea ei interioară vs. implacabilul morţii. Doar în finalul 
intervenţiei ei, motivul „suspin”, în triolete incomplete, conduce spre tema 
lui Manrico: La bemol major, cantabilă, în pulsatie ternară, acompaniată de 
acordurile discrete, dulci ale harfei. 


Exemplul 3: Giuseppe Verdi, Il Trovatore, actul IV, Miserere, m. 19-20 

Aceste trei segmente distincte (tema Miserere, tema Leonorei, 
tema lui Manrico) se repetă de două ori în aceeași structură şi ordonare 
interioară. Doar textul versurilor diferă. 

Punctul culminant, de mare dramatism si sublim al acestei secțiuni 
a operei începe la măsura 51: vocea Leonorei „cade” (Di te, di te 
scordarmi?),% se întretaie cu cea a lui Manrico (tenor), în planul ritmic dens, 
tensionat al orchestrei: motivul ritmic al marșului funebru, replica ei 
(motiv descendent, secvențial, în valori mici, sugerând disperarea) 
alternată cu pulsatia ternară, parcă resemnatá a replicii cantabile a lui 
Manrico (m. 51). În plan secund, dar prezent ca o obsesie a fatalitàtii, 


60 It. = „pe tine, pe tine sá te uit?” (trad. pers.) 

a inexorabilului deznodământ tragic, corul repetă aceeași formulă 
melodico-ritmică, pe cuvântul misererer!. 


Exemplul 4: Giuseppe Verdi, Il Trovatore, actul IV, Miserere, m. 51-54 

61 Lat. = „ai milă”, „miluieşte”. 

Franz Liszt, Parafraza pentru pian „Miserere” din „Trubadurul” de Verdi. 
Diferente și similitudini: originalul/parafraza 


Lucrarea începe cu un efect timbral aparte, guasi campana, notează 
Liszt. Este o celulă melodică „suspin”(2m|), în registrul grav, la mâna 
stângă; se repetă, cu mici modificări armonice, pe parcursul întregii secțiuni 
(1+8 măsuri). Tema — miserere respectă registrul, intensitatea sonoră 
(sotto voce) si densitatea acordicá a idiomului de coral verdian. 
Indicatia inițială de tempo este Lento, față de Andante assai sostenuto 
la Verdi. 


Exemplul 5: Franz Liszt, Parafraza pentru pian, m. 1-4 


Lento 


sli 


sotto voce ma marcato e pesante 


eo 


quasi Campanella 


pe SE: ria 1 E: : 
¡AO # p ¡ME 
nf. O «di zii 
col Ped. 


Tema Cantabile a lui Manrico (m. 22). Acordurile harpei sunt redate 
pianistic într-o continuà alternantà de octave (timpii 2, 3 ai trioletului de la 
mâna dreaptă), iar spre final Liszt introduce si efectul de arpeggiato. 
Indicatia sa de expresie este: l'accompagnamento dolcissimo. Totul este 
învăluit de nuanţe mici, în surdiná (una corda). Ca particularitate pianistică, 
linia temei este condusă/subliniată alternativ, de ambele mâini, fiecare 
rezolvând câte o ,bucática”, întru coerenţa si legato-ul expresiv final. 
La măsura 50, tema lui Manrico reapare încadrată în ţesături sonore fine, 
dar mai complexe si mai rapide, un efect de cvasi tremolo prin figuratii 
acordice cu note de schimb la mâna dreaptă. Exemplificăm în continuare 
cele două fragmente corespondente. 

Exemplul 6: Franz Liszt, Parafraza pentru pian, m. 22-25. 

Odată cu măsura 29, începe parametrul virtuozitàtii pur pianistice: 
terțe paralele la mâna dreaptă în formule dense, rapide de triolete pe 


saisprezecimi acompaniază tema miserere (un poco pesante). 


semnalului funebru realizat la Verdi prin parametrul ritmic (ritm dublu 
punctat) este realizat aici prin tremolo-uri în contra-octavă, marcate de 


indicații sforzando si accente dure, de tip marcato. 

Exemplul 8: Franz Liszt, Parafraza pentru pian, m. 29-32 


La măsura 37, mâna stângă preia elementul de virtuozitate în 
figuratii cromatice, game ascendent/descendente, în valori de treizecidoimi; 
la mâna dreaptă sunt motivele muzicale ale Leonorei („solidificate” de 


acorduri / octave paralele), intersectate de intervenţii acordice reminiscente 
din motivul miserere. 


Exemplul 9: Franz Liszt, Parafraza pentru pian, m. 37-38 


accentuato 


La măsura 72, tema Leonorei este împărțită, din punctul de vedere 
al rezolvării tehnic pianistice, într-o continuă alternanță între cele două 

mâini, în octave paralele și în registrul mediu al pianului (ben marcato la 
melodia). Predominanta elementului de virtuozitate apare la mâna dreaptă 
prin arpegii lungi ascendente, pe spaţiul a 3 octave. Aceeași modulație 
îndepărtată (La bemol major > Si major) este prezentă şi aici, la fel ca la 
prima ,variatiune” similară a temei Leonorei (m. 60). 


Exemplul 10: Franz Liszt, Parafraza pentru pian, m. 72-73 


a tempo 
3 


leh 3 [i 


Punctul culminant, menţionat anterior referitor la Verdi 
(suprapunerea motivică a celor trei planuri), începe la măsura 60, molto 
appassionato. Numeroasele figuratii: arpegiile ascendente/ descendente de la 
mána stángá acompaniazá ca un fluid muzical continuu tema a doua. 
Caracterul tensionat al temei Leonorei se ,topeste”, îsi pierde din rigoare, 
aceasta devenind mai suavă, mai liberă (v. indicaţiile dolce molto 
appassionato, piano dolce). 

Tema Leonorei, inițial în aceeaşi tonalitate, La bemol major, reapare 
după două măsuri, în transpozitie, cu un semiton mai sus (Si major), 
în octave paralele, în registrul înalt al pianului (cu o octavă mai sus decât la 
Verdi). 

Din fraza muzicală a lui Manrico, Liszt „decupează” doar ultimele 
note, pe care le rezolvă pianistic în acelaşi registru (mâna dreaptă), 
subliniindu-le de fiecare dată prin indicatia rinforzando, poco rall. 


Exemplul 11: Franz Liszt, Parafraza pentru pian, m. 60-63 


a tempo 
dolce molto appassionato A rinforz. poco rall 
pg EES at Ca i er d 3 A forz. pi . 


A EA 
IU DT PG E 
¡E APT Y pZ tă tă 
Hrs 2122 pa 

Concluzii 


În urma acestei „fotografieri” analitic-comparative, la parafraza lui 
Liszt, indicaţiile generale de expresie sunt mult mai nuantate: sotto voce ma 
marcato e pesante, dolce molto appassionato, marcatissimo, incalzando, 
ben marcato la melodia etc. 

Idiomul de coral este păstrat în structura sa graniticà, dar datorită 
contextelor figurative, variationale de mare spectaculozitate pianistică în 
care este inclus, primeşte culori mai brutale, mai incisive. 

Diferența metrică: la Verdi — măsura de 4 (discursul muzical al 
acompaniamentului orchestral urmând a fi subdivizat ternar, în formule de 
triolete pe valori de optime); la Liszt — măsura de 12/8. 

Sunt notate indicaţii de folosire a pedalei — element specific scriiturii 
pentru pian. 

Există si o cadență scurtă, notată ca atare, Cadenza (m. 57) — element 
specific concertelor şi lucrărilor instrumentale de virtuozitate. Cu atât mai 
mult la Liszt era inevitabil, deși aproape orice măsură din parafrazele sale 
poate fi considerată ... ,cadentialá” (!). 

Cantabilitatea vocală, de tip belcanto, este sugerată si deseori 
subliniată printr-un continuu legato de expresie; liniile melodice principale 
sunt subliniate deseori prin dublări la octave și/sau indicaţii de expresie 
explicite. 

Parafrazând? parafraza lui Liszt, filonul de spectaculozitate, 
dramatism extrem, ethos-ul acestui moment aparte — Miserere — este mai 
intens, ostentativ uneori, oscilând între respectarea sobrietàtii, a iminentei 
tragicului conturat în liniile vocale/orchestrale verdiene si ghirlandele 
dezvoltărilor figurative, variationale, sfidând parcă legile si limitele 
inerente pianului, trangresând ametitoarea zonă a ,,transcendentei” în 
tehnica pianistică. 

ANEXA 
Parafraze compuse de Franz Liszt& 


e Rigoletto de Verdi — Parafraza de concert 

e Il Trovatore de Verdi — Parafraza de concert 

e Ernani de Verdi — Parafraza de concert 

e Faust de Gounod (valse) — Parafraza de concert 

e Aida de Verdi — Danza sacra e duetto finale 

e Roméo et Juliette — Réverie sur un motif de l'opéra de Gounod 

e La Sonnambula de Bellini — Grande fantesie de concert 

e Grande paraphrase de la Marche de Donizetti 

e Les Huguenots de Meyerbeer — Réminiscences. Grande fantaisie de concert 
e  Fantesie sur des motifs favorits de l'opéra de Donizetti — Réminiscences 
e Simone Boccanegra de Verdi — Réminiscences 

e Don Carlo de Verdi, Coro e Marcia Funebre 

e I Lombardi de Verdi, Salve Regina de Jerusalem 

e Valse a capriccio sur 2 motifs de ,, Lucia...” et „Parisina...” de Donizetti 
e Requiem, Agnus Dei de Verdi — Parafrazá 

e Totentanz, Paraphrase über das Dies irae 


6 Lista nu este exhaustivă. 

